Statilia Messalina

Statilia Messalina (n. 35 – n. 69) oli Rooman keisari Neron kolmas vaimo.

Elämäkerta 

Statilia Messalinan taustoista ei ole juurikaan tietoa. Hän syntyi vuonna 35 tai sen tienoilla.  Suetoniuksen mukaan hän oli Titus Statilius Tauruksen, kenraalin ja konsulin, lapsenlapsenlapsenlapsi. 

Hän oli monta kertaa naimisissa ennen Neroa. Hänen neljäs aviomiehensä oli konsuli Marcus Julius Vestinus Atticus, jolle hän saattoi synnyttää pojan. Vuoden 65 tienoilla hänestä tuli Neron rakastajatar. Keisarin toisen vaimon Poppaea Sabinan kuoleman jälkeen Vestinus Atticus joutui tekemään itsemurhan vuonna 66, jotta Nero saattoi mennä naimisiin Statilian kanssa. Statilia Messalina piti melko matalaa profiilia julkisuudessa. Neron kuoleman jälkeen keisari Otho lupasi mennä naimisiin hänen kanssaan mutta teki itsemurhan vuonna 69. Messalinan elämästä tämän jälkeen ei juurikaan ole tietoa.

Lähteet 

Vuonna 35 syntyneet
Vuonna 69 kuolleet
Rooman keisarinnat